钦定古今图书集成/明伦汇编/皇极典/第256卷 > 抱朴子 > 擢才
## 钦定古今图书集成/明伦汇编/皇极典/第256卷 > 抱朴子 > 擢才

《抱朴子》曰：“华章藻蔚，非蒙瞍所玩；英逸之才，非浅短
所识。夫瞻视不能接物，则衮龙与素褐同价矣；聪鉴
不足相涉，则俊民与庸夫一概矣。眼不见则美不入，
神焉莫之与则伤之者至焉。且夫爱憎好恶，古今不
钧，时移俗易，物同贾异。譬之夏后之璜，曩直连城，鬻
之于今，贱于铜铁。”故昔以隐居求志为高士，今以山
林之儒为不肖故圣世人之良干乃暗俗之罪人也。
往者之介洁乃末叶之羸劣也。弘伟之士履道之生
其崇信匪徒重仞之墙其渊泽不唯吕梁之深也。故
短近不能赏而浅促不能测焉因以异乎己而薄之
矣以不求我而疾之矣。不贵不用何足言乎！乃有播
埃尘于白珪生疮痏于玉肌讪疵雷同，攻伐独立，曾
参蒙劫剽之姤，巢、许获穿逾之谤。自匪明并悬象，元
鉴表微者，焉能披泥抽沦主，澄川，掇沉珠哉？夫珪璋
居肆而不售，矧乃翳于槃璞乎？奇士扣角而见遏，况
乃潜于皋薮乎？孙膑思骋其秘略而司马刖之，韩非
建治绩而李斯杀之，贾谊慷慨怀经国之术而武夫
排之。子政忠良有匡危之具，而恭显陷之，和氏所以
抱璞而泣血，《禽息》所以发愤而辟首也。夫玉石易别
于贤愚，爱宝情笃于好士。以易别之宝，合笃好之物，
犹获罪截趾，历世受诬。况乎难知之贤，非意所急，谗
人画蛇足于无形，奸臣畏忠贞之害己，体曲者忌绳
墨之容，夜裸者憎明烛之来。是以高誉美行，抑而不
扬，虚构之谤，先形生影，又无楚人号哭之荐，万无一
遇，固其宜矣。夫以玉为石者，亦将以石为玉矣；以贤
为愚者，亦将以愚为贤矣。以石为玉，未有伤也；以愚
为贤者，亡之诊也。盖诊亡者虽存而必亡，犹脉死者
虽生而必死也。可勿慎乎？於戏悲夫！莫之思者也。昔
仲尼上圣也，东受累于齐人，南见塞于子西。文种大贤也，初不齿于荆，俗未雍游于钧如，竞年立功，不亦
难乎！夫结绿元黎，非陶猗不能市也；千钧之重，非贲
获不能抱也；《白雪》之弦，非《灵素》不能徽也；迈伦之才，
非明主不能用也。然耀灵光夜之珍，不为莫求而亏
其质，以苟且于贱贾；洪锺周鼎，不为委沦而轻其礼，
以见举于侏儒；峄阳云和，不为不御，而息唱以竞显
于淫哇；冠群之德，不以沉抑而履径，而剸节于流俗。
是以和璧变为滞货，柔木废于勿用。赤刀之矿，不得
经欧冶之𬬻；元凯之畴，终不值四门之辟也。